Univerzita Pavla Jozefa Šafárika v Košiciach

Právnická fakulta

Katedra trestného práva

 Košice, september 2023

**Podmienky pre udelenie hodnotenia „ABSOLVOVAL“ v predmete**

 **„Bakalárska práca“ a „Diplomová práca“ pre študentov DŠ a EŠ v ak. roku 2023/2024**

**Pre prvý semester:**

Študent (ka) je povinný (á) :

1. Po schválení témy bakalárskej a diplomovej práce katedrou oboznámiť sa so „Smernicou č. 1/2011 o základných náležitostiach záverečných prác , rigoróznych prác a habilitačných prác, ich zverejnení a sprístupnení po dobu uchovávania a kontrole originality  platná pre UPJŠ v Košiciach a jej súčastí“ ( je zverejnená na webovej stránke fakulty- Štúdium na fakulte).
2. Skontaktovať sa s vedúcim práce v termíne do troch týždňov po schválení témy práce a konzultovať postup spracovania bakalárskej a diplomovej práce s vedúcim práce.
3. Predložiť vedúcemu práce základnú osnovu práce ( obsah, tézy práce zapracované do úvodu, ako aj zoznam literárnych zdrojov v rozsahu 2.-3. strán v termíne najneskôr do 30. júna kalendárneho roku).

**Pre druhý semester:**

1. Absolvovať minimálne 2 povinné konzultácie s vedúcim práce.
2. Odovzdať prvú pracovnú verziu bakalárskej práce v termíne do 13. februára 2024;
3. Odovzdať prvú pracovnú verziu diplomovej práce v termíne do 2. januára 2024;
4. Splnenie uvedených povinností v druhom semestri je podmienkou úspešného absolvovania predmetu záverečnej práce a pridelenia príslušného počtu kreditov predpísaného schváleným študijným programom na príslušný akademický rok.

**Pre tretí semester:**

1. Absolvovať konzultácie v súlade s pokynmi vedúceho práce
2. Odovzdať konečnú verziu práce vložením do programu AIS - záverečné práce v termíne určenom v Harmonograme štúdia v akademickom roku 2023/2024 - **posledný termín**:

Diplomová práca DŠ do **29.2.2024**,

Diplomová práca EŠ do **9.2.2024**,

Bakalárska práca do **12.4.2024**.

1. **Obhajoba bakalárskej a diplomovej práce na katedre bude prebiehať s prezentáciou**.

Spracovanie vo forme power pointovej prezentácie má trvať minimálne 5 minút a nemá presiahnuť 10 minút.

1. Po skončení obhajoby sa koná neverejné zasadnutie komisie, na ktorom je zhodnotená obhajoba záverečnej práce na základe obidvoch posudkov, úvodného slova študenta, reakcie na pripomienky a odporúčania vedúceho práce, oponenta a členov komisie, ako aj úrovne odpovede na jednotlivé otázky. Po neverejnom zasadnutí komisie predseda komisie oznámi študentovi výsledok - hodnotenie obhajoby záverečnej práce.

 prof. JUDr. Sergej Romža, PhD., v.r.

 vedúci katedry